**ROMÂNIA (nu produce efecte juridice)\*
JUDEȚUL MUREȘ
CONSILIUL LOCAL AL MUNCIPIULUI TÂRGU MUREȘ**

**DIRECȚIA DE ASISTENȚĂ SOCIALĂ TÂRGU MUREȘ**

**Nr. 48326/4538DAS/31.07.2019**

 **Viceprimar,**

 **Dr. Makkai Grigore**

**REFERAT DE APROBARE**

**privind aprobarea Strategiei de dezvoltare a serviciilor sociale la nivelul Municipiului Târgu Mureș pentru perioada 2019-2024**

 Direcția de Asistență Socială Târgu Mureș în conformitate cu prevederile art. 3 alin. 2 lit. a din Anexa 2 la Hotărârea de Guvern nr. 797/2017 pentru aprobarea regulamentelor-cadru de organizare și funcționare ale serviciilor publice de asistență socială și a structurii orientative de personal are ca atribuție în domeniul organizării, administrării și acordării serviciilor sociale elaborarea, în concordanță cu strategiile naționale și jduețene, precum și cu nevoile locale identificate, strategia locală de dezvoltare a serviciilor sociale, pe termen mediu și lung, pentru o perioadă de 5 ani, respectiv de 10 ani, pe care o supune spre aprobare consiliului local și răspunde de aplicarea acesteia.

 Ca urmare a modificărilor intervenite în nevoile sociale ale populației Municipiului Târgu Mureș, în comportamentul general al locuitorilor și în legislația națională în domeniul asistenței sociale, se impune elaborarea unei strategii de dezvoltare a serviciilor sociale acordate de furnizorii publici și privați la nivelul Municipiului Târgu Mureș, pentru perioada 2019-2024 și a unui Plan de acțiune elaborat în conformitate cu aceasta.

 Obiectivul general al prezentei strategii îl reprezintă diversificarea și dezvoltarea serviciilor de asistență socială prin asigurarea aplicării politicilor sociale din domeniul protecției copilului, familiei, persoanelor vârstnice, persoanelor cu dizabilități, precum și altor persoane, grupuri sau comunități în vederea asigurării de servicii sociale de calitate care să aibă o abordare integrată a nevoilor, în relație cu situația economică, starea de sănătate, nivelul de educație și mediul social de viață al beneficiarilor.

 Strategia subliniază rolul primordial al familiei în creșterea, îngrijirea și educarea copilului, în asistența persoanei cu handicap, a persoanei vârstnice sau a oricărei alte persoane aflată în situație de risc de excludere socială și faptul că eforturile societății trebuie îndreptate în direcția întăririi și susținerii familiei în asumarea responsabilităților. Totodată, se recunoaște faptul că responsabilizarea familiei în spiritul legislației în domeniul asistenței sociale nu se poate realiza fără o abordare sistematică a problemelor cu care se confruntă copiii și familiile acestora.

 Strategia stabilește cadrul general al direcțiilor de acțiune pentru crearea unui sistem real și eficient de servicii sociale, în interiorul căreia planurile de acțiune locale și strategii proprii ale furnizărilor de servicii sociale se vor dezvolta coordonat și integrat. Elaborarea strategiei locale de dezvoltare a serviciilor sociale se fundamentează în principal pe informații colectate de Direcția de Asistență Socială Târgu Mureș în exercitarea atribuțiilor legate de identificarea familiilor și persoanelor aflate în dificultate, precum și a cauzelor care au generat situațiile de risc de excluziune socială, monitorizarea și evaluarea serviciilor sociale aflate în propria administrare.

 Față de cele prezentate mai sus, supunem spre analiză și aprobare proiectul de hotărâre Consiliului Local Târgu Mureș.

 p. Director Executiv

 Maier Mihaela

**ROMÂNIA PROIECT**

**JUDEȚUL MUREȘ (nu produce efecte juridice)\***

**CONSILIUL LOCAL AL MUNICIPIULUI**

**TÂRGU MUREȘ**

 **VICEPRIMAR,**

 **Dr. Makkai Grigore**

 **HOTĂRÂREA nr.\_\_\_\_**

**din \_\_\_\_\_\_\_\_\_\_\_2019**

**privind aprobarea Strategiei de dezvoltare a serviciilor sociale la nivelul Municipiului Târgu Mureș pentru perioada 2019-2024**

Consiliul Local Municipal Târgu Mureș, întrunit în ședință (extra)ordinară de lucru,

 Având în vedere referatul de aprobare nr. 48326/4538DAS/31.07.2019 inițiat de Direcția de Asistență Socială Târgu Mureș prin care se propune aprobarea Strategiei de dezvoltare a serviciilor sociale la nivelul Municipiului Târgu Mureș pentru perioada 2019-2024,

 În conformitate cu prevederile art. 112 alin. 3 lit. a din Legea nr. 292/2011 a asistenței sociale, cu modificările și completările ulterioare, precum și în baza art. 3 alin. 2 lit. a și art. 4 din Anexa 2 a HG nr. 797/2017 pentru aprobarea regulamentelor-cadru de organizare și funcționare ale serviciilor publice de asistență socială și a structurii orientative de personal,

 În temeiul art. 129 alin. 2 lit. d, alin. 7 lit. b și art. 139 din OUG nr. 57/2019 privind Codul administrativ,

**HOTĂRĂȘTE**:

 **Art. 1** Se aprobă Strategia de dezvoltare a serviciilor sociale la nivelul Municipiului Târgu Mureș pentru perioada 2019-2024, conform Anexei care face parte integrantă din prezenta hotărâre.

 **Art. 2** Cu aducerea la îndeplinire a prezentei hotărâri se împuternicește Direcția de Asistență Socială Târgu Mureș.

 **Art. 3** În conformitate cu prevederile art. 252 alin. 1 lit. c și ale art. 255 din OUG nr. 57/2019 privind Codul administrativ și ale art. 3 alin. 1 din Legea nr. 554/2004, Legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

 **Viză de legalitate**

**Secretarul Municipiului Târgu Mureș,**

**Buculei Dianora-Monica**

În temeiul art. 51 din Regulamentul de organizare şi funcţionare a Consiliului local municipal Târgu Mureş,

Comisiile de specialitate ale autorităţii publice deliberative, în conformitate cu art. 125, 126 și 141 din Ordonanța de urgență nr. 57/2019 privind Codul administrativ, prezintă următorul raport:

1. Comisia de studii, prognoze economico-sociale, **buget-finanţe** şi administrarea domeniului public şi privat al municipiului.

**Preşedinte Secretar**

Csiki Zsolt Bratanovici Cristian

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

2. Comisia de organizare şi **dezvoltare urbanistică**, realizarea lucrărilor publice, protecţia mediului înconjurător, conservarea monumentelor istorice şi de arhitectură.

 **Preşedinte Secretar**

 Mózes Levente Sándor Pui Sebastian Emil \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

3. Comisia pentru servicii publice şi **comerţ.**

**Preşedinte Secretar**

Bakos Levente Attila

\_\_\_\_\_\_\_\_\_\_\_\_ \_\_\_\_\_ \_\_\_\_\_\_\_\_\_\_\_\_\_\_\_\_\_\_

4. Comisia pentru activităţi ştiinţifice, învăţământ, sănătate, **cultură,** sport, agrement şi integrare europeană.

**Preşedinte Secretar**

Benedek Theodora Mariana Nicoleta Vajda György

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

5. Comisia pentru administraţie publică locală, protecţie socială, **juridică**, apărarea ordinii publice, respectarea drepturilor şi libertăţilor cetăţeneşti, probleme de minorităţi şi culte.

**Preşedinte Secretar**

av. Papuc Sergiu Vasile jrs. Kovács Lajos Alpár

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Anexă**

**STRATEGIA DE DEZVOLTARE A**

**SERVICIILOR SOCIALE A MUNICIPIULUI TÂRGU MUREȘ**

**-pentru perioada 2019 - 2024-**

**Capitolul I: PREMISE ŞI SCOP**

**Considerații generale**

Urmare a modificărilor intervenite în nevoile sociale ale populației municipiului, în comportamentul general al locuitorilor și în legislația națională în domeniul asistenței sociale, se impune elaborarea unei strategii de dezvoltare a serviciilor sociale acordate de furnizorii publici și privați la nivelul Municipiului Târgu Mureș, județul Mureș, pentru perioada 2019-2024 și a unui Plan de acțiune elaborat în conformitate cu aceasta.

Prezenta Strategie de dezvoltare a serviciilor sociale acordate de furnizorii publici şi privaţi la nivelul ***DIRECȚIEI DE ASISTENȚĂ SOCIALĂ TÂRGU MUREȘ*** pentru perioada 2019-2024 se elaborează în conformitate cu prevederile art. 112 alin. 3 lit. a din Legea asistenţei sociale nr. 292/2011, în concordanţă cu obiectivele stabilite la nivel judeţean.

 Direcția de Asistență Socială Târgu Mureș îşi asumă obligaţia de a organiza şi acorda serviciile sociale ce-i revin în sfera de atribuţii şi competenţe, precum şi de a planifica dezvoltarea acestora, în funcţie de nevoile identificate ale persoanelor din comunitate, de priorităţile asumate, de resursele disponibile şi cu respectarea celui mai eficient raport cost/beneficiu.

**Definiţii**

Serviciile sociale sunt definite ca reprezentând activitatea sau ansamblul de activităţi realizate pentru a răspunde nevoilor sociale, precum şi a celor speciale, individuale, familiale sau de grup, în vederea depăşirii situaţiilor de dificultate, prevenirii şi combaterii riscului de excluziune socială, promovării incluziunii sociale şi creşterii calităţii vieţii.

 **Scop**

Scopul elaborării strategiei este acela de a asigura condiţiile furnizării unor servicii sociale de calitate, care implicit să conducă la îmbunătăţirea calităţii vieţii familiilor şi persoanelor sărace, fără nici un venit sau cu venituri foarte mici, a persoanelor cu handicap, a pensionarilor, precum şi a altor categorii de persoane defavorizate.

**Legislația**

Prezenta Strategie şi Planul de acţiune corespunzător sunt elaborate cu respectarea legislaţiei în vigoare:

1. Legea asistenţei sociale nr. 292/2011 cu modificările şi completările ulterioare;
2. Legea nr.272/2004 privind protecţia şi promovarea drepturilor copilului, republicată, cu modificările şi completările ulterioare;
3. Legea 277/2004 privind alocația pentru susținerea familiei, republicată, cu modificările și completările ulteriore;
4. Legea nr. 416/2001 privind venitul minim garantat, cu modificările și completările ulterioare;
5. Legea nr. 217/2003 privind prevenirea și combaterea violenței în familie, republicată, cu modificările și copletările ulterioare;
6. Legea nr. 116/2002 privind prevenirea și combaterea marginalizării sociale, cu modificările și completările ulterioare;
7. Legea nr. 17/2000 privind asistenţa socială a persoanelor vârstnice, republicată, cu modificările şi completările ulterioare;
8. Legea nr. 448/2006 privind protecţia şi promovarea persoanelor cu handicap republicată, cu modificările şi completările ulterioare;
9. Legea nr. 197/2012 privind asigurarea calităţii în domeniul serviciilor sociale;
10. Legea nr. 34/1998 privind acordarea unor subvenții asociațiilor/fundațiilor române cu personalitate juridică, care înființează unități de asistență socială, și Normele metodologice de aplicare a prevederilor Legii nr. 34/1998 aprobate prin Hotărârea Guvernului nr.1153/2001 cu modificările și completările ulterioare.

**Capitolul II: PRINCIPII ŞI VALORI**

1. Strategia se bazează pe respectarea următoarelor principii:
2. Universalitate: fiecare persoană are dreptul la asistență socială în condițiile prevăzute de lege. Prin acest drept este recunoscut principiul accesibilității egale la serviciile sociale pentru cetățenii orașului.
3. Obiectivitate și imparțialitate: în acordarea serviciilor sociale se asigură o atitudine obiectivă, neutră și imparțială față de orice interes politic, economic, religios sau de altă natură.
4. Eficiență și eficacitate: în acordarea serviciilor sociale se asigură toate condițiile pentru rezolvarea eventualelor situații de criză în care se găsește solicitantul, avându-se în vedere următoarele caracteristici: calitative, cantitativ adecvate și perioada de timp adecvate.
5. Abordarea integrată în furnizarea serviciilor sociale: abordarea de servicii sociale se bazează pe o evaluare completă și complexă (unde este cazul) a nevoilor solicitanților și intervenția asupra tuturor aspectelor problemelor de rezolvat.
6. Proximitate în furnizarea de servicii sociale: serviciile sociale acordate se adaptează la nevoile comunității și ale cetățenilor din Municipiul Târgu Mureș.
7. Cooperare și parteneriat: serviciile sociale se acordă în parteneriat și cooperând cu ceilalți furnizori de servicii sociale. Se va asigura transferul și monitorizarea beneficiarului atunci când situația o impune, către alte servicii sociale primare sau specializate.
8. Orientarea pe rezultate: Direcția de Asistență Socială are ca obiectiv principal orientarea pe rezultate în beneficiul persoanelor deservite, adresându-se celor mai vulnerabile categorii de persoane, acordarea lui făcându-se în funcție de veniturile și bunurile acestora.
9. Îmbunătățirea continuă a calității: Direcția de Asistență Socială se centrează pe îmbunătățirea continuă a serviciilor sociale și pe eficientizarea resurselor disponibile.
10. Respectarea demnității umane: fiecărei persoane îi este garantată dezvoltarea liberă și deplină a personalității, îi sunt respectate statutul individual și social și dreptul la intimitate și protecție împotriva oricărui abuz fizic, psihic, intelectual, politic sau economic.
11. Subsidiaritatea: persoana care nu-și poate asigura integral nevoile sociale beneficiază de intervenția comunității locale, a structurilor ei administrative sau asociative și, implicit a statului.
12. Strategia se bazează pe respectarea următoarelor valori:
13. Egalitatea de șanse: toate persoanele beneficiază de oportunități egale cu privire la accesul la serviciile sociale și de tratament egal prin eliminarea oricăror forme de discriminare.
14. Libertatea de alegere: fiecărei persoane îi este respectată alegerea făcută privind serviciul social ce răspunde nevoii sale sociale.
15. Independența și individualitatea fiecărei persoane: fiecare persoană are dreptul să fie parte integrantă a comunității, păstrându-și în același timp independența și individualitatea. Aceasta urmărește să evite marginalizarea beneficiarilor de servicii sociale pe baza principiului că toți cetățenii, indiferent dacă necesită servicii de asistență socială sau nu, sunt ființe normale cu nevoi și aspirații umane normale.
16. Transparență în participarea și acordarea serviciilor sociale: fiecare persoană are acces la informațiile privind drepturile fundamentale și legale de asistență socială, precum și posibilitatea de contestare a deciziei de acordare a unor servicii sociale. Membrii comunității trebuie încurajați și sprijiniți pentru a putea fi parte integrantă în planificarea și furnizarea serviciilor sociale.
17. Confidențialitatea: furnizorii serviciilor sociale trebuie să ia măsurile posibile și rezonabile, astfel încât informațiile care privesc beneficiarii să nu fie divulgate sau făcute publice fără acordul respectivelor persoane.

**Capitolul III: OBIECTIVE, GRUPUL ŢINTĂ**

**Rolul serviciilor sociale şi modalităţi de organizare a lor**

**Obiectivul general** al prezentei strategii îl reprezintă **diversificarea și dezvoltarea serviciilor de asistență socială** prin asigurarea aplicării politicilor sociale din domeniul protecției copilului, familiei, persoanelor vârstnice, persoanelor cu dizabilități, precum și altor persoane, grupuri sau comunități, în vederea asigurării de servicii sociale de calitate care să aibă o abordare integrată a nevoilor, în relație cu situația economică, starea de sanatăte, nivelul de educație și mediul social de viață al beneficiarilor.

Sistemul de asistenţă socială, reglementat prin legea asistenţei sociale nr. 292/2011, intervine subsidiar sau, după caz, complementar sistemelor de asigurări sociale şi se compune din sistemul de beneficii de asistenţă socială şi sistemul de servicii sociale.

Asistenţa socială, prin **măsurile** şi **acţiunile specifice**, are drept scop dezvoltarea capacităţilor individuale, de grup sau colective pentru asigurarea nevoilor sociale, creşterea calităţii vieţii şi promovarea principiilor de coeziune şi incluziune socială.

Serviciile sociale reprezintă, conform prevederilor art. 27 alin. 1 din Legea nr. 292/2011 a asistenţei sociale “… activitatea sau ansamblul de activităţi realizate pentru a răspunde nevoilor sociale, precum şi celor speciale, individuale, familiale sau de grup, în vederea depăşirii situaţiilor de dificultate, prevenirii şi combaterii riscului de excluziune socială, promovării incluziunii sociale şi creşterii calităţii vieţii”..

Prezenta strategie se focalizează pe **protejarea, apărarea și garantarea tuturor drepturilor omului și copilului** așa cum sunt menționate în Declarația Universală a Drepturilor Omului și Convenția ONU cu privire la drepturile copilului, în contextul ansamblului drepturilor și libertăților fundamentale ale omului. Prin implementarea ei se va asigura creșterea calității vieții copiilor și persoanelor aflate în situații de risc, urmărindu-se ca toate serviciile să respecte standardele minime naționale prevăzute prin reglementări legale, care pot fi verificate în mod periodic într-un sistem competent, coerent și unitar.

Strategia subliniază rolul primordial al familiei în creșterea, îngrijirea și educarea copilului, în asistența persoanei cu handicap, a persoanei vârstnice sau a oricărei alte persoane aflată în situație de risc de excludere socială și faptul că eforturile societății trebuie îndreptate în direcția întăririi și susținerii familiei în asumarea responsabilităților. Totodată, se recunoaște faptul că responsabilizarea familiei în spiritul noului pachet legislativ în domeniul asistenței sociale nu se poate realiza fără o abordare sistematică a problemelor cu care se confruntă copiii și familiile acestora.

**Obiective specifice**

 1. Asistența și protecția socială a persoanelor vârstnice pentru prevenirea instituționalizării, izolării și marginalizării și creșterea calității vieții persoanelor singure.

 2. Protecția și promovarea persoanelor cu dizabilități pentru prevenirea instituționalizării, oferirea serviciilor de suport și îngrijire și acordarea indemnizației de însoțitor.

3. Asistență și protecție socială pentru copii și familie, apărarea și garantarea tuturor drepturilor omului și copilului.

4. Colaborare cu organizații neguvernamentale, derularea de programe sociale destinate diferitelor categorii sociale vulnerabile.

5. Dezvoltarea unor aptitudini pro-active şi participative în rândul populaţiei localităţii şi a beneficiarilor de servicii sociale.

**II. GRUPURILE ȚINTĂ ALE STRATEGIEI**

Conform Legii nr. 292/2011 legea asistentei sociale, ”grupul vulnerabil desemnează persoane sau familii care sunt în risc de a-și pierde capacitatea de satisfacere a nevoilor zilnice de trai din cauza unor situații de boală, dizabilitate, sărăcie, dependență de droguri sau de alcool ori a altor situații care conduc la vulnerabilitate economică și socială”.

În art. 30 din Legea nr. 292/2011 legea asistenței sociale se specifică categoriile de beneficiari ai serviciilor sociale. Acestea sunt:

1. Copilul și/sau familia în sensul Legii nr. 257/2013 pentru modificarea si completarea legii 272/2004 privind protecția și promovarea drepturilor copilului:

- Copil este “*persoana care nu a împlinit vârsta de 18 ani și nici nu a dobândit capacitatea deplină de exercițiu, potrivit legii*”;

și

- Familia reprezintă ”*părintii și copiii acestora”,* sau familia extinsă alcătuită din ”*rudele copilului, până la gradul IV inclusiv”,* sau familia substitutivă alcătuită din ”*persoanele, altele decât cele care aparțin familiei extinse, inclusiv afinii până la gradul IV și asistenții maternali care asigură creșterea și îngrijirea copilului, în condițiile legii*”;

2. Persoanele cu dizabilități:

În sensul Legii nr. 448 din 6 decembrie 2006 (republicată) privind protecția și promovarea drepturilor persoanelor cu handicap ”*sunt acele persoane cărora mediul social, neadaptat deficiențelor lor fizice, senzoriale, psihice, mentale și/sau asociate, le împiedică total sau le limitează accesul cu șanse egale la viața societății, necesitând măsuri de protecție în sprijinul integrării și incluziunii sociale*.”

3. Persoanele vârstnice sunt acele persoane care au împlinit vârsta de 65 de ani.

4. Victimele violenței în familie:

În sensul Legii nr. 25 din 9 martie 2012 privind modificarea și completarea Legii nr. 217/2003 pentru prevenirea și combaterea violenței în familie, victimele violenței în familie sunt membri de familie asupra cărora se răsfrânge ”*orice acțiune sau inacțiune intenționată, cu excepția acțiunilor de autoapărare ori de apărare, manifestată fizic sau verbal*”, săvârșită de un alt membru de familie, ”*care provoacă ori poate cauza un prejudiciu sau suferințe fizice, psihice, sexuale, emoționale ori psihologice, inclusiv amenințarea cu asemenea acte, constrângerea sau privarea arbitrară de libertate*”.

5. Persoanele fără adăpost ”*reprezintă o categorie socială formată din persoane singure ori familii care, din motive singulare sau cumulate de ordin social, medical, financiar-economic, juridic ori din cauza unor situații de forță majoră, trăiesc în stradă, locuiesc temporar la prieteni sau cunoscuți, se află în incapacitate de a susține o locuință în regim de închiriere ori sunt în risc de evacuare, se află în instituții sau penitenciare de unde urmează ca, în termen de 2 luni, să fie externate, respectiv eliberate și nu au domiciliu ori reședință*”.

6. Persoanele cu diferite dependențe, respectiv consum de alcool, droguri, alte substanțe toxice, internet, jocuri de noroc etc.

7. Victimele traficului de persoane: ”Victima traficului de persoane reprezintă persoana fizică, subiect pasiv al faptelor de amenințare, violență sau al altor forme de constrângere, răpire, fraudă, înșelăciune și abuz de autoritate, indiferent dacă participă sau nu în procesul penal în calitate de parte vătămată”.

8. Persoanele private de libertate – conform legii nr. 275/2006 sunt persoanele pentru care instanța de judecată a dispus print-o hotarâre judecatorească de condamnare rămasă definitivă, executarea unei pedepse privative de libertate.

9. Persoanele sancționate cu măsura educativă sau pedeapsa neprivativă de libertate aflate în supravegherea serviciilor de probațiune - persoane care au savârsit infracțiuni și pentru care instanta de judecata a dispus suspendarea sub supraveghere a executării pedepsei închisorii ori minori pentru care instanța de judecată a dispus măsura educativă a libertăți supravegheate.

10. Persoanele din comunități izolate.

11. Șomerii de lungă durată sunt persoanele care sunt șomeri „*pe o perioadă mai mare de 12 luni, în cazul persoanelor cu vârsta de minimum 25 de ani și pe o perioadă de 6 luni, în cazul persoanelor cu vârsta cuprinsă între 16 ani si până la împlinirea vârstei de 25 de ani”*, conform Legii nr. 76/2002actualizată, privind sistemul asigurărilor pentru șomaj și stimularea ocupăriiforței de muncă.

12. Servicii sociale de suport pentru aparținătorii beneficiarilor.

13. Persoane de etnie romă - grupurile etnice sunt acele grupuri sociale cu tradiții culturale comune care au sentimentul identității ca subgrup în cadrul societății dominante. Membrii acestor grupuri diferă de ceilalți membri prin anumite trăsături culturale specifice: limba distinctivă, religie, tradiții folclorice (obiceiuri, îmbrăcăminte), tradiții culturale, comportament sau mod de viață.

 **La nivelul Direcției de Asistență Socială Târgu Mureș a fost identificat un Grup ţintă (categorii de beneficiari) după cum urmează:**

***A. Copiii şi familiile aflate în dificultate:***

a. copii separaţi de părinţi sau cu risc de separare;

b. copii cu părinţi plecaţi la muncă în străinătate;

c. familiile monoparentale;

d. familii tinere;

e. copiii străzii.

**Problemele sociale ale copiilor şi familiilor aflate în dificultate sunt:**

a. lipsa locuinţei;

b. lipsa actelor de identitate;

c. resurse financiare insuficiente şi dificultăţi în gestionarea lor;

d. dificultăţi în găsirea unui loc de muncă;

e. familii cu climat social defavorabil;

f. abandonul şcolar şi delincvenţa juvenilă;

g. probleme de sănătate;

h. dificultăţi în obţinerea unor drepturi.

**Servicii şi prestaţii asigurate**: informare şi consiliere, ajutor de urgență, alocație pentru susținerea familiei.

***SERVICIILE SOCIALE EXISTENTE LA NIVEL LOCAL***

Anchetă socială pentru copii ai căror părinți sunt plecați în strănătate:

|  |  |  |  |
| --- | --- | --- | --- |
| Anul  | 2016 | 2017 | 2018 |
| Nr. anchete | 5 | 9 | 17 |

|  |  |  |  |  |  |
| --- | --- | --- | --- | --- | --- |
|

|  |
| --- |
|  |

 |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

***B. Problemele sociale ale persoanelor vârstnice sunt:***

a. sănătatea precară

b. venituri mici în raport cu necesităţile personale;

c. izolare, singurătate;

d. capacitatea scăzută de autogospodărire;

e. absenţa suportului pentru familia care are în îngrijire un vârstnic dependent;

f. nevoi spirituale;

g. lipsa locuinţei.

***SERVICIILE SOCIALE EXISTENTE LA NIVEL LOCAL***

Conform Legii nr. 17/2000 privind asistenţa socială a persoanelor vârstnice, îngrijire la domiciliu:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  Anul  | 2011 | 2012 | 213 | 2014 | 2015 | 2016 | 2017 | 2018 |
|  Nr. caz | 38 | 61 | 59 | 58 | 58 | 58 | 64 | 71 |

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
|

|  |
| --- |
|  |

 |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

**Servicii şi prestaţii asigurate**: servicii de informare şi consiliere; prestaţii sociale, ajutor social, ajutor de urgență, ajutor pentru încălzire, ajutoare materiale, servicii de îngrijire la domiciliu

***C. Problemele sociale ale persoane cu handicap (minori sau adulți):***

a. accesibilitatea, inclusiv în propria locuinţă;

b. lipsa locurilor de muncă protejate;

c. lipsa profesioniştilor în servicii specializate;

d. atitudinea discriminatorie a societăţii;

e. situaţia materială precară;

f. absenţa suportului pentru familia care are în întreţinere persoana cu handicap;

g. lipsa centrelor rezidenţiale de zi, specializate pe tipuri de handicap.

***SERVICIILE SOCIALE EXISTENTE LA NIVEL LOCAL***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Anul  | 2011 | 2012 | 2013 | 2014 | 2015 | 2016 | 2017 | 2018 |
| Anchetă socială pentru încadrare în grad de handicap | 856 | 1170 | 1130 | 1125 | 1027 | 1274 | 1245 | 1046 |
| Anchetă socială pentru orientare școlară  | 0 | 0 | 6 | 7 | 0 | 0 | 97 | 103 |
| Anchetă socială pentru rovinietă | 7 | 16 | 28 | 38 | 65 | 87 | 77 | 109 |
| Anchetă socială pentru ajutor material  | 0 | 34 | 44 | 24 | 27 | 28 | 19 | 28 |

***PRESTAȚIILE SOCIALE EXISTENTE LA NIVEL LOCAL***

Conform Legii nr. 448/2006, autorităţile administraţiei publice locale au obligaţia:

 a) de a angaja şi salariza asistentul personal al persoanei cu handicap grav, în condiţiile legii;

 b) de a asigura şi garanta plata indemnizaţiei lunare, în cazul în care persoana cu handicap

grav sau reprezentantul ei legal a optat pentru aceasta.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  Anul  | 2011 | 2012 | 213 | 2014 | 2015 | 2016 | 2017 | 2018 |
| Indemnizații  | 495 | 547 | 544 | 548 | 599 | 627 | 707 | 745 |
| Asistenți personali  | 252 | 229 | 204 | 194 | 181 | 194 | 226 | 242 |

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

**Servicii şi prestaţii asigurate**: servicii de informare şi consiliere; identificare de soluţii pentru angajarea de asistenţi personali pentru a asigura îngrijirea la domiciliu a persoanelor cu handicap grav, indemnizaţie pentru persoane cu handicap grav, ajutor social, ajutor de urgenţă, ajutor pentru încălzire.

În domeniul administrării și acordării beneficiilor de asistență socială, Direcția de Asistență Socială are următoarele atribuții principale:

1. Asigură și organizează activitatea de primire a solicitărilor privind beneficiile de asistență socială;
2. Pentru beneficiile de asistență socială acordate din bugetul de stat realizează colectarea lunară a cererilor și transmiterea acestora către agențiile teritoriale;
3. Verifică îndeplinirea condițiilor legale de acordare a beneficiilor de asistență socială, conform procedurilor prevăzute de lege sau, după caz, stabilite prin hotărâre a consiliului local, și pregătesc documentația necesară în vederea stabilirii dreptului la măsurile de asistență socială;
4. Întocmesc dispoziții de acordare/respingere sau, după caz, de modificare/suspendare/încetare a beneficiilor de asistență socială acordate din bugetul local și le prezință primarului pentru aprobare;
5. Comunică beneficiarilor dispozițiile cu privire la drepturile și facilitățile la care sunt îndreptățiți, potrivit legii;
6. Urmăresc și răspund de îndeplinirea condițiilor legale de către titularii și beneficiarii beneficiilor de asistență socială;
7. Efectuează sondaje și anchete sociale pentru depistarea precoce a cazurilor de risc de excluziune socială sau a altor situații de necesitate a membrilor comunității și, în funcție de situațiile constatate, propun măsuri adecvate în vederea sprijinirii acestor persoane;
8. Realizează activitatea financiar-contabilă privind beneficiile de asistență socială administrate;
9. Elaborează și fundamentează propunerea de buget pentru finanțarea beneficiilor de asistență socială;
10. Îndeplinesc orice alte atribuții prevăzute de reglementările legale în vigoare.

**Rolul și clasificarea serviciilor sociale şi modalităţi de organizare:**

În cadrul art. 30 din Legea 292/2011se face o **clasificare a serviciilor sociale**, tipurile de servicii sociale identificate la nivelul local, care vor fi acordate beneficiarilor cuprinşi în grupul ţintă, în intervalul 2019-2024, sunt:

 (1) După scopul lor, serviciile sociale pot fi clasificate în: servicii de asistenţă şi suport pentru asigurarea nevoilor de bază ale persoanei, servicii de îngrijire personală, de recuperare/reabilitare, de inserţie/reinserţie socială etc.

 (2) După categoriile de beneficiari, serviciile sociale pot fi clasificate în servicii sociale destinate copilului şi/sau familiei, persoanelor cu dizabilităţi, persoanelor vârstnice, victimelor violenţei în familie, persoanelor fără adăpost, persoanelor cu diferite adicţii, respectiv consum de alcool, droguri, alte substanţe toxice, internet, jocuri de noroc etc., victimelor traficului de persoane, persoanelor private de libertate, persoanelor sancţionate cu măsură educativă sau pedeapsă neprivativă de libertate aflate în supravegherea serviciilor de probaţiune, persoanelor cu afecţiuni psihice, persoanelor din comunităţi izolate, şomerilor de lungă durată, precum şi servicii sociale de suport pentru aparţinătorii beneficiarilor.

 (3) După regimul de asistare, serviciile sociale se clasifică în:

a) servicii cu cazare, pe perioadă determinată sau nedeterminată: adăpost de noapte;

b) servicii fără cazare: centre de zi, centre şi/sau unităţi de îngrijire la domiciliu, cantine

sociale.

 (4) După locul de acordare, serviciile sociale se asigură:

a) la domiciliul beneficiarului;

b) în centre de zi;

**Capitolul IV: PLANUL LOCAL DE ACŢIUNE PENTRU IMPLEMENTAREA**

**DE DEZVOLTARE A SERVICIILOR SOCIALE LA NIVELUL**

**MUNICIPIULUI TÂRGU MUREȘ**

**Obiectivul general** al prezentei strategii îl reprezintă **diversificarea și dezvoltarea serviciilor de asistență socială** prin asigurarea aplicării politicilor sociale din domeniul protecției copilului, familiei, persoanelor vârstnice, persoanelor cu dizabilități, precum și altor persoane, grupuri sau comunități în vederea asigurării de servicii sociale de calitate care să aibă o abordare integrată a nevoilor, în relație cu situația economică, starea de sanatăte, nivelul de educație si mediul social de viața al beneficiarilor.

**Obiective specifice:**

Obiectiv specific 1: Perfecţionarea structurii organizatorice al D.A.S.–lui în funcţie de cerinţele curente, actualizarea şi lărgirea bazei de date a fiecărui compartiment.

|  |  |  |
| --- | --- | --- |
| Activităţi/acţiuni/măsuri |  Termen |  Responsabili |
| Propuneri prin Expuneri de motive şi Proiecte de hotărâreCLMb. actualizarea ROFc. actualizare fişa postului | Permanent | DAS |
| Revizuirea sursei de date caracte­ristice şi a programelor pecalculatorb. actualizarea datelor | Permanent | DAS |
| Analiza situţiei existente şistabilirea noilor nevoi | Permanent | DAS |

Obiectiv specific 2: Prevenirea și combaterea marginalizării sociale prin Serviciul de Protecție Socială:

a)Asigurarea venitului minim garantat pentru familiile/persoanele singure:

- acordarea drepturilor prevăzute de Legea nr. 416/2001, actualizată pentru familiile/persoanele eligibile, alocația pentru susținerea familiei conform Legii nr. 277/2010,

- preluarea cererilor, întocmirea anchetelor sociale și a referatelor pentru emiterea dispozițiilor privind acordarea drepturilor,

- întocmirea planului anual de lucrări de interes local pentru beneficiarii venitului minim garantat,

- verificarea beneficiarilor în vederea respectării eligibilității,

- orientare profesională și consiliere în vederea inserției profesionale a întreținătorilor de familie în vederea scăderii numărului de asistați social sau a prevenirii riscului de asistare socială.

b) Asigurarea măsurilor de protecție specială în perioada sezonului rece pentru consumatorii vulnerabili:

- preluarea cererilor, verificarea eligibilității și întocmirea anchetelor sociale, după caz,

- transmiterea dispozițiilor de stabilire a cuantumului ajutorului către beneficiar, furnizor și AJPIS.

c) Asigurarea hranei pentru persoanele aflate în situație economico-socială precară

d) Acordarea unor ajutoare persoanelor/familiilor aflate în situații sociale deosebite

e) Acordarea ajutoarelor de urgență și ajutoare de înmormântare potrivit prevederilor Legii nr. 416/2001, actualizată:

- dovedirea situațiilor de necesitate cauzate de calamități naturale, incendii, accidente, altele care pot conduce la riscul de excluziune socială,

- justificarea solicitării ajutorului de înmormântare,

- întocmirea anchetelor sociale și a referatelor cu propunerea cuantumului ajutorului în vederea emiterii dispoziției.

Obiectiv specific 3: Asistența și protecția socială a persoanelor vârstnice pentru prevenirea instituționalizării, izolării, marginalizării și creșterea calității vieții persoanelor singure.

|  |  |  |
| --- | --- | --- |
| Activităţi/acţiuni/măsuri |  Termen |  Responsabili |
| Identificarea persoanelor vârstnice aflate în dificultate, nevoilor și a resurselor necesare pentru sprijinirea și îngrijirea acestora la domiciliu sau în centre de specialitate | Permanent |  |
| Încheierea de parteneriate public private care să permită ocrotirea unui număr cât mai mare de persoane vârstnice aflate în dificultate | Permanent | Protecție Specială |
| Înființarea sau dezvoltarea centrelor de zi care au ca scop ocrotirea persoanelor vârstnice | Permanent | Protecție Specială |
| Stabilirea dreptului la asistenţă socială, pe baza anchetei sociale, cu respectarea criteriilor prevăzute în grila naţională de evaluare a nevoilor persoanelor vârstnice. | Permanent | Protecție Specială |
| Asigurarea următoarelor serviciilor comunitare: a) servicii sociale: - ajutor pentru menaj; - consiliere juridică şi administrativă; - modalităţi de prevenire a marginalizării sociale şi de reintegrare socială în raport cu capacitatea psihoafectivă; b) servicii sociomedicale: - ajutor pentru menţinerea sau readaptarea capacităţilor fizice ori intelectuale; - sprijin pentru realizarea igienei corporale. | Permanent | Protecție Specială |

Obiectiv specific 4: Asistență și protecție socială pentru copii și familie, apărarea si garantarea tuturor drepturilor omului și copilului

|  |  |  |
| --- | --- | --- |
| Activităţi/acţiuni/măsuri |  Termen |  Responsabili |
| - servicii de informare şi consiliere; identificare de soluţii pentru familii aflate în situație de risc, fără venituri, cu venituri foarte mici. - dezvoltarea acţiunilor de prevenire a separării copilului de părinţi şi susţinerea reintegrării acestuia în familie; | Permanent | Protecție Specială |
| Organizarea, la nivelul autorităţii sau cu sprijinul unor structuri publice sau private (Institutul Est European de Sănătate a Reproducerii) pentru copii, a următoarelor tipuri de acţiuni: prevenirea abuzului, neglijării, exploatării şi a oricăror forme de violenţă asupra copilului sau de separare a copilului de părinţii naturali, prevenirea malnutriţiei şi îmbolnăvirilor; | Trimestrial | ONG-uri |

Obiectiv specific 5: Colaborare cu organizații neguvernamentale, derularea de programe sociale destinate diferitelor categorii sociale vulnerabile

|  |  |  |
| --- | --- | --- |
| Activităţi/acţiuni/măsuri |  Termen |  Responsabili |
| Finanțare pentru proiete sociale privind acordarea de servicii sociale următoarelor categorii vulnerabile: vârsnici, persoane cu handicap (copii, tineri și adulți și familiile acestora), copii talentați dezavantajați social, copii romi din comunitățile marginalizate, tineri infectați HIV/SIDA etc | Anual | DAS în colaborare cu organizații neguvernamentale care dețin licențe pentru serviciile sociale acordate |

Obiectiv specific 6: Dezvoltarea unor aptitudini pro-active şi participative în rândul populaţiei localităţii şi a beneficiarilor de servicii sociale.

|  |  |  |
| --- | --- | --- |
| Activităţi/acţiuni/măsuri |  Termen |  Responsabili |
| Informare şi consiliere a locuitorilor, în orice domeniu de interes al serviciilor şi măsurilor sociale | 2019-2024 |  DAS |
| Organizarea de grupuri de informare pe diverse tematici, în vederea reducerii riscului de abuz, neglijare, pentru orice persoană aflată în dificultate | 2019-2024 |  DAS |

În conformitate cu prevederile art. 112 alin. 3 lit. b din Legea asistenţei sociale nr. 292/2011 şi în concordanţă cu Planul de acţiune de implementare a Strategiei pentru perioada 2019-2024, anual se va elabora un Plan anual de acţiune privind serviciile sociale administrate şi finanţate din bugetul local. Acest Plan anual de acţiune va cuprinde date detaliate privind: numărul şi categoriile de beneficiari, serviciile sociale existente, serviciile sociale propuse pentru a fi înfiinţate, programul de contractare a serviciilor din fonduri publice, bugetul estimat.

**Capitolul V:**

 **IMPLEMENTAREA, MONITORIZAREA ŞI EVALUAREA STRATEGIEI**

Implementarea acțiunilor stabilite în cadrul prezentei strategii presupune un proces de planificare bazat pe obiectivele și nevoile locale, precum și pe resursele materiale, financiare si umane disponibile. De asemenea, implementarea strategiei se va realiza în concordanță cu strategiile existente la nivel național, cu modificarile legislative ulterioare și în funcție de contextul social la nivelul comunităților, de evoluția nevoilor persoanelor beneficiare și de numărul acestora.

Strategia va fi monitorizată prin intermediul unor rapoarte anuale întocmite de funcţionarul

public din cadrul Direcției de Asistență Socială Târgu Mureș, nominalizat prin fișa postului.

Raportul anual este structurat astfel:

1. Stadiul în care se află diversele activităţi/acţiuni/măsuri programate pentru anul în care se face raportarea;

2. Problemele întâmpinate;

3. Revizuirea/ajustarea activităţilor/acţiunilor/măsurilor, acolo unde este cazul;

4.Timpul estimat pentru îndeplinirea activităților/acțiunilor/măsurilor revizuite/ajustate;

**Evaluarea strategiei**

Strategia va fi evaluată anual prin intermediul:

1. Rapoartelor anuale de monitorizare, care vor fi date publicităţii prin afişare la sediul Direcției de Asistență Socială Târgu Mureș şi aduse la cunoştinţă celor interesaţi.

2. Unor Rapoarte intermediare de monitorizare, întocmite ori de câte ori intervin modificări legislative sau de altă natură, care impun elaborarea acestora. De asemenea Rapoartele intermediare vor fi date publicităţii prin afişare la sediul Direcției de Asistență Socială Târgu Mureș şi aduse la cunoştinţă tuturor celor interesaţi;

3. Organizarea unor întâlniri anuale, la care vor participa personalul, partenerii, reprezentanţi ai beneficiarilor şi ai comunităţii, alte persoane cu pregătire şi expertiză în domeniul serviciilor sociale, alţi invitaţi, unde vor fi comunicate şi evaluate rezultatele implementării strategiei. Aceste întâlniri anuale se vor finaliza prin întocmirea, de către persoana nominalizată, a unui proces-verbal în care se vor consemna toate informaţiile comunicate, toate luările de cuvânt şi care va fi semnat de toţi participanţii;

4. Raportul final întocmit la finalizarea implementării strategiei, în anul 2024. Implementarea Strategiei se va face cu participarea tuturor compartimentelor Direcției de Asistență Socială Târgu Mureș, a partenerilor, a beneficiarilor şi a altor factori interesaţi din comunitate şi judeţ. Monitorizarea şi evaluarea strategiei se vor face la nivelul Direcției de asistenţă socială.

În funcţie de rezultatele evaluării şi monitorizării şi în acord cu modificările legislative sau cu modificările intervenite în contextul social, economic, cultural, strategia poate fi revizuită sau completată ori de câte ori este necesar.